
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2154 

6 Αυγούστου 2014 


ΑΠΟΦΑΣΕΙ Σ 

Αριθμ. 112022/2168 

Ρυθμίσεις Θήρας για την κυνηγετική περίοδο 2014 - 2015. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του Ν.Δ 86/69 «περί δασικού κώδικα» 
(άρθρα 251, 258, 259 και 261), του Ν.Δ 996/71 (άρθρο 11), 
του Ν. 177/75 (άρθρα 7 και 8), του Ν. 2637/98 (άρθρα 57, 
58 και 59) και της 414985/29-11-85 (ΦΕΚ 757/Β/18-12-85) 
κοινής απόφασης των Υφυπουργού Εθνικής Οικονομίας 
και Αναπληρωτή Υπουργού Γεωργίας «Μέτρα διαχείρι¬ 
σης της άγριας πτηνοπανίδας» (άρθρα 5 και 11), όπως 
αυτή τροποποιήθηκε με τις υπ’ αριθ. 366599/16-12-96 
(ΦΕΚ 1188/τ.Β/31 -12-96), 294283/23-12-97 (ΦΕΚ 68/Β/4- 
2-98), 87578/703/6-3-2007(ΦΕΚ 581/Β/23-4-2007) κοινές 
αποφάσεις των Υπουργών Εθνικής Οικονομίας και 
Γεωργίας και της Η.Π. 37338/1807/Ε.103/1-9-2010 (ΦΕΚ 
1495/Β/2010) κοινής απόφασης των Υπουργών Οικονο¬ 
μικών, Οικονομίας, Ανταγωνιστικότητας και Ναυτιλίας, 
Περιβάλλοντος, Ενέργειας και Κλιματικής Αλλαγής, 
όπως αυτή τροποποιήθηκε και συμπληρώθηκε με την 
υπ’ αριθμ. Η.Π. 8353/276/Ε103/23-2-2012 (ΦΕΚ 415/Β/2012 
κοινής απόφασης των Υπουργών Εσωτερικών- Οικονο¬ 
μικών - Ανάπτυξης, Ανταγωνιστικότητας και Ναυτιλίας 
- Περιβάλλοντος, Ενέργειας και Κλιματικής Αλλαγής- 
Αγροτικής Ανάπτυξης και Τροφίμων. 

2. Το άρθρο 255 του Ν.Δ. 86/69, όπως αντικαταστάθηκε 
με το άρθρο 57, παρ.4 του Ν.2637/98. 

3. Τις διατάξεις του Ν. 3208/2003 «Προστασία των 
δασικών οικοσυστημάτων, κατάρτιση δασολογίου, ρύθ¬ 
μιση εμπραγμάτων δικαιωμάτων επί δασών και δασικών 
εν γένει εκτάσεων και άλλες διατάξεις». (ΦΕΚ 303/Α/ 
24-12-2003). 

4. Την Διεθνή Σύμβαση της Βέρνης «για την διατήρη¬ 
ση της άγριας ζωής και του φυσικού περιβάλλοντος 
της Ευρώπης» όπως κυρώθηκε με το Ν. 1335/83 (ΦΕΚ 
32/Α/13-3-83). 

5. Την Διεθνή Σύμβαση Ραμσάρ «για την προστασία 
των διεθνούς ενδιαφέροντος υγροτόπων και υδροβιο¬ 
τόπων», η οποία κυρώθηκε με το Ν. 191/1974 (ΦΕΚ 350/Α/ 
29-11-74). 


6. Την Σύμβαση της Βόννης «για τη διατήρηση των 
αποδημητικών ειδών που ανήκουν στην άγρια πανίδα», 
η οποία κυρώθηκε με το Ν. 2719/99 (ΦΕΚ 106/Α/ 26-5-99). 

7. Την Κοινοτική Οδηγία 79/409/ΕΟΚ «για τη διατήρη¬ 
ση των άγριων πτηνών» καθώς και όλες τις μετέπειτα 
σχετικές τροποποιήσεις της. 

8. Την Κοινοτική Οδηγία 92/43/ΕΟΚ «για τη διατήρηση 
των φυσικών οικοτόπων καθώς και της άγριας πανίδας 
και χλωρίδας». 

9. Τις 399/93, 540/93, 641/93, 1174/94, 1592/98, 590/98, 
2580/00,1047/01 και 2603/03 αποφάσεις του ΣτΕ. 

10. Το Ν.3028/2002 (ΦΕΚ 153/Α/2002) «για την προ¬ 
στασία των Αρχαιοτήτων και εν γένει της πολιτιστικής 
κληρονομιάς». 

11. Το άρθρο 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ. 63/2005 (ΦΕΚ 98/Α/2005). 

12. Τις διατάξεις του άρθρου 6 παρ. 1 περ. β του Π.Δ. 
189/2009 (ΦΕΚ 221/Α) «Καθορισμός και ανακατανομή 
αρμοδιοτήτων των Υπουργείων» 

13. Τον Ν. 3852/2010 (ΦΕΚ 87/Α/2010) «Νέα αρχιτεκτο¬ 
νική της Αυτοδιοίκησης και της Αποκεντρωμένης Διοί¬ 
κησης - Πρόγραμμα Καλλικράτης 

14. Την αριθ. 23111/18-6-2010 κοινή υπουργική απόφαση 
(ΦΕΚ 855/Β/18-6-2010) Συγκρότηση Ενιαίου Διοικητικού 
Τομέα με τίτλο «Ειδική Γραμματεία Δασών». 

15. Τις διατάξεις του Π.Δ. 46/2014 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
791Α). 

16. Την υπ’ αρ. Υ436/2014 απόφαση του Πρωθυπουρ¬ 
γού «Περί καθορισμού αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Ταγαρά» (ΦΕΚ 831/Β), όπως τροπο¬ 
ποιήθηκε και ισχύει. 

17. Την αριθμ. 20237/14-4-2014 (ΦΕΚ Β'/956) κοινή από¬ 
φαση του Υπουργού και του Αναπληρωτή Υπουργού 
Π.Ε.Κ.Α περί «εξουσιοδότησης υπογραφής με εντολή 
Υπουργού και με εντολή Αναπληρωτή Υπουργού στους 
Ειδικούς και Γ ενικούς Γ ραμματείς καθώς και στους Προ¬ 
ϊσταμένους των Γ ενικών Δ/νσεων, Διευθύνσεων, Τμημά¬ 
των, Αυτοτελών γραφείων και Ειδικών Υπηρεσιών του 
Υπουργείου Περιβάλλοντος Ενέργειας και Κλιματικής 
Αλλαγής». 

18. Την επικαιροποιημένη (Μάιος 2014)Έρευνα-Μελέτη 
που εκπονήθηκε από το Αριστοτέλειο Πανεπιστήμιο 

Θεσσαλονίκης και το Α.Τ.Ε.Ι. Λαμίας - Παράρτημα Καρ¬ 
πενησιού με τον τίτλο «Η επίδραση της Θήρας στους 
πληθυσμούς των θηρεύσιμων και μη ειδών, ο έλεγχος 
της λαθροθηρίας και η διάρκεια των περιόδων θήρας- 
Τεύχος Α. Επίδραση της χρονικής περιόδου Θήρας επί 
των θηρεύσιμων και των απολύτως προστατευόμενων 
ειδών καθώς και η επίδραση αυτής στους πληθυσμούς 
ενός εκάστου των θηρεύσιμων ειδών στην Ελλάδα. - Τεύ¬ 
χος Β. Δυνατότητα ελέγχου της λαθροθηρίας. - Τεύχος 
Γ. Συλλογή επιστημονικών και τεχνικών δεδομένων που 
προσδιορίζουν σε κάθε περίπτωση την τυχόν επίδραση 
της κλιμακωτής λήξης της Θήρας στην προστασία των 
ειδών πτηνών που ενδέχεται να επηρεάζεται από την εν 
λόγω κλιμάκωση» που εκπονήθηκε από τους καθηγητές 
Παπαγεωργίου Ν., Βλάχο Χρ., Θωμαΐδη Χρ. και λοιπούς 
εξειδικευμένους επιστήμονες, Αθήνα - Μάιος 2012. 

19. α) Το περιεχόμενο της από Σεπτέμβριο 2007 ειδικής 
Μελέτης του Επίκουρου Καθηγητή Θηραματοπονίας 
κου Θωμαΐδη Χρήστου του Τμήματος Δασοπονίας και 
Διαχείρισης Φυσικού Περιβάλλοντος του Τ.Ε.Ι. Λαμίας, 
με θέμα «Διαχείριση της θηραματοπανίδας μετά τις 
πυρκαγιές», όπως αυτή συμπληρώθηκε στη συνέχεια 
και η οποία προκειμένου να εξασφαλίσει την οικολογική 
ισορροπία των ειδών της άγριας πανίδας, εξετάζει: 1) τη 
διατάραξη των οικοσυστημάτων λόγω των πυρκαγιών, 
2) την πιθανή μείωση του πληθυσμού της θηραματοπα¬ 
νίδας, 3) την ενδεχόμενη αναστάτωση των θηρεύσιμων 
ειδών και την πιθανή δυσμενή κατάσταση των ειδών από 
τη συρρίκνωση των ενδιαιτημάτων τους, 4) τη δυνατό¬ 
τητα αποκατάστασης της βιολογικής ισορροπίας, 5) την 
κυνηγετική πίεση πριν τη φωτιά καθώς και τη σχετική 
πρόβλεψη για την μετάθεση της κυνηγετικής πίεσης 
μετά τη φωτιά, 6) τα βιολογικά χαρακτηριστικά των 
θηραμάτων που ενδιαιτούνταν στις καμένες εκτάσεις, 7) 
τη δυνατότητα ανάκαμψης του κάθε καμένου βιοτόπου 
συνεκτιμώντας και πλήθος εδαφολογικών δεδομένων. 

β) Το περιεχόμενο της από 16 Νοεμβρίου 2009 Τε¬ 
χνικής Έκθεσης που αφορά τη διαχείριση της Θήρας 
μετά την πυρκαγιά στη Β.Α. Αττική, των ειδικών επι¬ 
στημόνων Χατζηνίκου Ε., Αλεξίου Ε., Δεδουσοπούλου 
Ε. και Κιούση Δ. 

20. Το υπ’ αρ. 15-7-2014 ενημερωτικό σημείωμα του 
τμήματος Β' της Δ/νσης Αισθητικών Δασών, Δρυμών 
και Θήρας, το οποίο διαμορφώθηκε με βάση: 

α) τις μελέτες για τον «Προσδιορισμό της φαινο- 
λογίας της μετανάστευσης των θηρεύσιμων υδρόβιων 
πουλιών» (2008) και την «Επίδραση της Θήρας στα θη¬ 
ρεύσιμα υδρόβια είδη της ορνιθοπανίδας» (2009), τις 
οποίες η Υπηρεσία μας ανέθεσε στο ΕΘΙΑΓΕ/Ινστιτούτο 


Δασικών Ερευνών Θεσσαλονίκης, καθώς και τις προτά¬ 
σεις των δασικών υπηρεσιών του ΕΘΙΑΓΕ, της Κ.Σ.Ε., της 
Ελληνικής Ορνιθολογικής Εταιρίας και της Ελληνικής 
εταιρίας προστασίας της φύσης . 

β) τις διαθέσιμες έγκυρες πληροφορίες, επιστημονικά 
στοιχεία και μελέτες, αποτελέσματα προγραμμάτων κ.α. 
σχετικά με το καθεστώς διαχείρισης των αναφερομένων 
στον πίνακα θηρεύσιμων ειδών, ιδιαίτερα τα δεδομένα 
της Επιστημονικής Βάσης ΟΗΝΙ3. 

γ) την ανάγκη διατήρησης των πληθυσμών όλων των 
ειδών της άγριας πανίδας σε ικανοποιητικά επίπεδα, 
ώστε να ανταποκρίνονται στις οικολογικές, επιστημο¬ 
νικές και μορφωτικές απαιτήσεις, λαμβανομένων υπόψη 
των οικονομικών και ψυχαγωγικών αναγκών. 

21. Την επιστολή ϋΙΙΒΜ (2003) 8249ΜΚ/13.11.2003 της 
Ευρωπαϊκής Επιτροπής προς το Δικαστήριο των Ευρω¬ 
παϊκών Κοινοτήτων, με την οποία παραιτείται από την 
προσφυγή κατά της Ελληνικής Δημοκρατίας (υπόθεση 
Θ-167/03) λόγω συμμόρφωσης της Ελληνικής Νομοθε¬ 
σίας με τις διατάξεις του άρθρου 7 παρ. 4 της Οδηγίας 
79/409/ΕΘΚ. 

22. Τη διαταγή του Προέδρου του Δικαστηρίου των 
Ευρωπαϊκών Κοινοτήτων της 14-01-2004 περί διαγραφής 
της υπόθεσης Θ-167/03. 

23. Την αρ. πρ. 97734/4284/14.08.07 (Φ.Ε.Κ. 1657/Β/21.08.07) 
απόφασή μας «Τροποποίηση ρυθμίσεων Θήρας». 

24. Τις αποφάσεις απαγόρευσης Θήρας λόγω πυρκα¬ 
γιών στις διάφορες περιοχές της Ελληνικής Επικράτειας 
που εκδίδονται από τις αρμόδιες περιφερειακές δασικές 
υπηρεσίες. 

25. Τις κοινές αποφάσεις των Αν. Υπουργών Οικο¬ 
νομικών και Περιβάλλοντος, Ενέργειας και Κλιματικής 
Αλλαγής που εκδίδονται κάθε χρόνο και αφορούν τη 
δίωξη του αγριοκούνελου, λόγω υπερπληθυσμού στη 
Νήσο Λήμνο, αποφασίζουμε: 

Α. ΔΙΑΡΚΕΙΑ ΚΥΝΗΓΕΤΙΚΗΣ ΠΕΡΙΟΔΟΥ ΚΑΙ ΘΗΡΑΜΑΤΑ 

1. Καθορίζουμε την διάρκεια της κυνηγετικής περιόδου 
για το κυνηγετικό έτος 2014 - 2015 από 20 Αυγούστου 
2014 μέχρι 28 Φεβρουάριου 2015. 

2. Κατ’ εξαίρεση της παραπάνω παραγράφου, επι¬ 
τρέπουμε τη Θήρα του αγριοκούνελου (ΟΓγοΙο^υδ 
ουηιουΐυε) μέχρι την 10 Μαρτίου 2015. 

3. Τα επιτρεπόμενα να κυνηγηθούν είδη, η χρονική 
περίοδος και οι μέρες κυνηγίου τους, καθώς και ο μέγι¬ 
στος αριθμός θηραμάτων κατά είδος, που επιτρέπεται 
να θηρεύει ο κάθε κυνηγός στην ημερήσια έξοδό του, 
αναφέρονται στο συνημμένο «ΠΙΝΑΚΑ ΘΗΡΕΥΣΙΜΩΝ ΕΙ¬ 
ΔΩΝ». Στο Κεφάλαιο Β αναφέρονται οι ειδικές ρυθμίσεις 
ως προς το κυνήγι του «ΠΙΝΑΚΑ ΘΗΡΕΥΣΙΜΩΝ ΕΙΔΩΝ». 

ΠΙΝΑΚΑΣ ΘΗΡΕΥΣΙΜΩΝ ΕΙΔΩΝ 

επισυνάπτεται στην υπ’αριθμ. 112022/2168/5-8-2014/ 5-8-/2014 απόφαση 
«Ρυθμίσεις Θήρας για την κυνηγετική περίοδο 2014 - 2015» 


Α/Α 

ΕΙΔΟΣ 

ΖΩΝΕΣ 1 

ΠΕΡΙΟΔΟΣ 

ΗΜΕΡΕΣ 

ΕΠΙΤΡΕΠΟΜΕΝΟΣ 
ΑΡΙΘΜΟΣ ΑΤΟΜΩΝ 
ΑΝΑ 

ΚΥΝΗΓΟ/ΕΞΟΔΟ 

ΘΗΛΑΣΤΙΚΑ: 

1.* 

Αγριοκούνελο (ΟτγοΙοΙβρυδ 
ουηίουΐυδ) 

20/8-14/9 

15/9-10/3 

Όλες 

Χωρίς περιορισμό 

2 ** 

Λαγός (Εθρυδ θυτορβθυδ) 


15/9-10/1 

Τετ-Σαβ-Κυρ 

Ένα (1) 

3. 

Αγριόχοιρος (5υδ δοτοίβ) 


15/9-20/1 

Τετ-Σαβ-Κυρ 

Πέντε (5) κατά ομάδα. 

4. 

Αλεπού (Ν/υΙρθδ νυΐρθδ) 


15/9-28/2 

Ολες 

Χωρίς περιορισμό 

5. 

Πετροκούναβο (Μοιίθδ ίοίηο) 


15/9-28/2 

Όλες 

Χωρίς περιορισμό 

ΠΟΥΛΙΑ 

α) Δενδρόβια, εδαφόβια κ.α. 

1 . 

Σιταρήθρα (ΑΙαυάο αη/θΠδίδ) 

20/8-14/9 

15/9-10/2 

Όλες 

Δέκα (10) 

2. 

Φάσα (ΟοΙυτπόΒ ρβΐυτπόυδ) 

20/8-14/9 

15/9-20/2 

Όλες 

Χωρίς περιορισμό 

3. 

Αγριοπερίστερο (ΟοΙυιτιδο Ηνίο) 

20/8-14/9 

15/9-28/2 

Ολες 

Χωρίς περιορισμό 

4. 

Ορτύκι (ΟοΙυτηίχ οοΐυτπίχ) 

20/8-14/9 

15/9-28/2 

Όλες 

Δώδεκα (12) 

5. 

Τρυγόνι (δίτορίορθΐώ ίυτίυτ) 

20/8-14/9 

15/9-28/2 

Όλες 

Δώδεκα (12) 

6. 

Τσίχλα (Τυτάυδ ρίτίίοτπθίοδ) 

20/8-14/9 

15/9-28/2 

Όλες 

Είκοσι πέντε (25) 
(Συνολικά 
από όλα τα είδη) 

7. 

Δενδρότσιχλα (Τυτάυδ νίδοίνοτυδ) 

20/8-14/9 

15/9-20/2 

Όλες 

8. 

Κοκκινότσιχλα (Τυτάυδ Νίαουδ) 

20/8-14/9 

15/9-28/2 

Όλες 

9. 

Γερακότσιχλα (Τυτάυδ ρίΐατίδ) 

20/8-14/9 

15/9-28/2 

Όλες 

10. 

Κότσυφας (Τυτάυδ τπθτυΐα) 

20/8-14/9 

15/9-20/2 

Όλες 

11. 

Καρακάξα (Ρίοα ρίοβ) 

20/8-14/9 

15/9-28/2 

Όλες 

Χωρίς περιορισμό 

12. 

Κάργια (Οοτνυδ τποηβάυΐβ) 

20/8-14/9 

15/9-28/2 

Όλες 

Χωρίς περιορισμό 

13. 

Κουρούνα (Οοτνυδ οοτοηβ) 

20/8-14/9 

15/9-28/2 

Όλες 

Χωρίς περιορισμό 

14. 

Ψαρόνι (δίυτηυδ νυΐρβτίδ) 

20/8-14/9 

15/9-28/2 

Όλες 

Χωρίς περιορισμό 

15. 

Μπεκάτσα (δοοίορβχ τυδίίοοίβ) 


15/9-28/2 

Όλες 

Δέκα (10) 

16. *** 

Πετροπέρδικα (ΑΙθοΙοάδ ρτ3Θ03) 


1/10-15/12 

Τετ-Σαβ-Κυρ 

Δύο (2) 

<| γ **** 

Νησιώτικη Πέρδικα (ΑΙθοΐοτίβ οίτυΙοτ) 


1/10-15/12 

Τετ-Σαβ-Κυρ 

Τέσσερα (4) 

18. 

Φασιανός (Ρό3δί3ηυδ οοΙοίτίουδ) 


15/9-31/12 

Τετ-Σαβ-Κυρ 

Ένα (1) 

ΠΟΥΛΙΑ: 

β) Υδρόβια και παρυδάτια 

1 . 

Σφυριχτάρι (Απ3δ ρθΠθΙορβ) 


15/9 -10/2 

Όλες 

Δώδεκα (12) 
[Συνολικά 
από όλα τα είδη] 

2. 

Κίρκίρΐ (ΑΠ3δ 0Τ8003) 


15/9-31/1 

Όλες 

3. 

Πρασινοκέφαλη (Απβδ 
ρΙβίγΓάγηοίτοδ) 


15/9-31/1 

Όλες 

4. 

Σουβλόπαπια (Αη3δ 30υί3) 


15/9-10/2 

Όλες 

5. 

Σαρσέλα (Αη3δ ρυθτρυβάυΐβ) 


15/9-10/2 

Όλες 

6. 

Χουλιαρόπαπια (Αη3δ οΙγρθ3ΐ3) 


15/9-10/2 

Όλες 

7. 

Κυνηγόπαπια (ΑγΙίτγΒ ίβτίηβ) 


15/9-31/1 

Όλες 

8. 

Τσικνόπαπια (ΑγΙήγα ίυΐίρυΐβ) 


15/9-10/2 

Όλες 

9. 

Φαλαρίδα (ΡυΙίεβ 3ΐτ3) 


15/9-10/2 

Όλες 

10. 

Φλυαρόπαπια (Αη3δ δίτβρθτβ) 


15/9-31/1 

Όλες 

11 

Ασπρομετωπόχηνα (Αηδβτ βΐόίίτοπδ) 


15/9-10/2 

Όλες 

12. 

Νερόκοτα (ΟβΙΙίπυΙβ οίτΙοτορυδ) 


15/9-10/2 

Όλες 

Δέκα (10) 

13. 

Μπεκατσίνι (ΟαΙΙίτίΒρο ρβΙΙίπαρο) 


15/9-10/2 

Όλες 

Δέκα (10) 

14. 

Καλημάνα (\/3ηβΙΙυδ νατιβΙΙυδ) 


15/9-31/1 

Όλες 

Δέκα (10) 


1 Περιοχές της χώρας οι οποίες είχαν χαρακτηρισθεί «ως ζώνες διάβασης των αποδημητικών πουλιών» με 
αποφάσεις του Υπουργού Γεωργίας μέχρι την 18-12-1985 καθώς και με την ανωτέρω (21) σχετική. 

* Από 1/3 έως 10/3 μόνο σε νησιά που υπάρχει αγριοκούνελο χωρίς συνοδεία σκύλου. 

** Οι εξαιρέσεις του κυνηγίου του λαγού καθορίζονται στο κεφάλαιο Β, παρ. 5 

*** Ετιτρέπεται η Θήρα στις ΖΕΠ α) ΘΒ 2450009 ( περιοχή Γαλαξειδίου), β) ΟΒ 114009 (Όρος Φαλακρό) και γ) 
ΟΒ 2530006 (Όρος Ζήρεια), μόνο τις μέρες Σάββατο και Κυριακή. 

**** Ειδικές ρυθμίσεις του κυνηγίου της νησιώτικης πέρδικας καθορίζονται στο κεφάλαιο Β, παρ. 7 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β. ΕΙΔΙΚΕΣ ΡΥΘΜΙΣΕΙΣ 

1. Απαγορεύουμε το κυνήγι της Μπεκάτσας (δοοίοραχ 
ΓυεΙίοοΙα) στο καρτέρι, το πρωί και το βράδυ. 

2. Περιορίζουμε τη χρησιμοποίηση σκύλων δίωξης 
για άσκηση κυνηγίου, από 15.9.2014μέχρι και 20.1.2015 
σε τρεις (3) ημέρες την εβδομάδα (Τετάρτη, Σάββατο 
και Κυριακή), δηλαδή μόνο τις ημέρες κατά τις οποίες 
επιτρέπεται αντιστοίχως το κυνήγι του Λαγού (ίορυε 
θϋΓοραβυε) και του Αγριόχοιρου (δυε εοΐΌΐα). 

3. Επιτρέπουμε το κυνήγι του Αγριόχοιρου (δυε εοωΐα) 
σε ομάδες μέχρι δέκα (10) κυνηγών, με δικαίωμα θή- 
ρευσης μέχρι πέντε (5) ατόμων ανά ομάδα και έξοδο. 
Για λόγους προστασίας της φυσικής παραγωγής του 
αγριόχοιρου, απαγορεύεται το κυνήγι σε όλη τη χώρα 
του νεαρού αγριόχοιρου όσο αυτός φέρει τις χαρα¬ 
κτηριστικές ραβδώσεις στο σώμα του, καθώς και των 
χοιρομητέρων αυτών. 

4. Επιτρέπουμε το κυνήγι της Αλεπούς (Ν/υΙροε νυΐροε) 
και του Πετροκούναβου (Μαιίθε ίοίπα) από 15.9.2014 μέχρι 
20.1.2015 με τη χρησιμοποίηση κυνηγετικού όπλου και 
σκύλου δίωξης και από 21.1.2015 μέχρι 28.2.2015 χωρίς 
σκύλο δίωξης, μόνο στους νομούς που δεν έχουν χα- 
ρακτηρισθεί ως αρουραιόπληκτοι. 

Διευκρινίζουμε ότι η χρησιμοποίηση σκύλου δίωξης 
για το κυνήγι της Αλεπούς και του Πετροκούναβου 
υπόκεινται στους περιορισμούς της παραγράφου 2 της 
παρούσης. 

5. Απαγορεύουμε το κυνήγι του Λαγού (Εορυε 
ΘϋΓοραουε) καθ’ όλη τη διάρκεια της κυνηγετικής περι¬ 
όδου στις νήσους Λήμνο και Άγιο Ευστράτιο. 

6. Γ ια όσα είδη πουλιών δεν αναφέρονται στην παρού¬ 
σα απαγορεύεται το κυνήγι τους, σύμφωνα με τις δια¬ 
τάξεις των άρθρων 2, 3 και 4 της Οδηγίας 79/409/ΕΟΚ. 

7. Το κυνήγι της Νησιώτικης Πέρδικας (ΑΙθοίοπε οΙιυΙοι·) 
επιτρέπεται σύμφωνα με τον πίνακα θηρεύσιμων ει¬ 
δών που επισυνάπτεται της παρούσης με τις παρακάτω 
εξαιρέσεις: 

α) στο νομό Λέσβου επιτρέπεται το κυνήγι της τις 
παρακάτω Κυριακές: 21.9.2014, 28.9.2014, 05.10.2014, 
12.10.2014,19.10.14. και 26.10.14, 02.11.2014 και 09.11.2014 

β) στους νομούς Σάμου και Χίου και στην περιοχή της 
Α’ Κυνηγετικής Ομοσπονδίας Κρήτης και Δωδεκανήσων 
(Α’ ΚΟΚΔ) επιτρέπεται το κυνήγι της από 15.09.2014 έως 

30.11.2014 και μόνο τις ημέρες Τετάρτη-Σάββατο-Κυ- 
ριακή, Εξαιρείται η Νήσος Χίος η οποία επλήγη από 
τις μεγάλες πυρκαγιές του 2012 όπου επιτρέπεται από 

15.9.2014 έως 30.11.2014 μόνο τις μέρες Σάββατο - Κυ¬ 
ριακή. 

γ) Παρατείνουμε την ισχύ της παραγράφου (Α) 
της αριθ. 97734/4284/14.8.2007 (ΦΕΚ 1657/Β/21.08.2007) 
απόφασή μας «Τροποποίηση ρυθμίσεων Θήρας» από 
20.08.2012 έως 14.09.2012. 

Γ. ΓΕΝΙΚΕΣ ΡΥΘΜΙΣΕΙΣ 

1. Απαγορεύουμε το κυνήγι: 

1.1. Στα μόνιμα καταφύγια άγριας ζωής 


1.2. Στα εκτροφεία θηραμάτων 

1.3. Στις περιοχές όπου ισχύουν απαγορεύσεις Θήρας 
ορισμένης χρονικής διάρκειας 

1.4. Στους πυρήνες των Εθνικών Δρυμών 

1.5. Σε ζώνη πλάτους πεντακοσίων (500) μέτρων κατά 
μήκος της χερσαίας μεθοριακής γραμμής 

1.6. Σε θαλάσσια ζώνη πλάτους τριακοσίων (300) μέ¬ 
τρων από τις ακτές 

1.7. Σε όλες τις περιοχές και για όλα τα είδη που ισχύ¬ 
ουν ειδικοί περιορισμοί Θήρας σύμφωνα με την αριθμ 
414985/29.11.85 (Φ.Ε.Κ. 757/Β/18.12.85) Κοινής Υπουργικής 
Απόφασης, όπως αυτή τροποποιήθηκε με την (ΚΥΑ 
Η.Π.8353/276/Ε103 ΦΕΚ 415Β 23/2/2012) και ισχύει. 

1.8. Στις περιοχές για τις οποίες έχουν εκδοθεί Δασι¬ 
κές Απαγορευτικές Αποφάσεις Κυνηγίου, λόγω πυρκα¬ 
γιών, όπως αναφέρεται στο σημείο 23 του προοιμίου της 

1.9. παρούσας και σε όσες περιοχές έχουν εκδοθεί και 
ισχύουν ή πρόκειται να εκδοθούν σχετικές αποφάσεις. 

1.10. Στους αρχαιολογικούς χώρους, ιστορικούς τόπους 
και μνημεία χωρίς προηγούμενη άδεια του Υπουργού 
Πολιτισμού. 

2. Απαγορεύουμε την αγοραπωλησία όλων των ειδών 
θηραμάτων, εκτός εκείνων τα οποία προέρχονται από 
εκτροφεία (δημόσια ή ιδιωτικά), από τις ελεγχόμενες 
κυνηγετικές περιοχές ή από το εξωτερικό, εφόσον έχουν 
τηρηθεί οι νόμιμες διαδικασίες απόκτησής τους. 

3. Επιτρέπεται - κατ’ εξαίρεση - για την τρέχουσα 
κυνηγετική περίοδο η αγοραπωλησία του αγριοκού- 
νελου στη νήσο Λήμνο, όπου οι υπερπληθυσμοί έχουν 
διαταράξει το οικοσύστημα και έχουν δημιουργήσει 
ήδη σοβαρά προβλήματα και καταστροφές στις γε¬ 
ωργικές εκμεταλλεύσεις, σύμφωνα με όσα ορίζονται 
στις κοινές αποφάσεις των Αν. Υπουργών Οικονομικών 
και Περιβάλλοντος, Ενέργειας και Κλιματικής Αλλαγής 
που εκδίδονται κάθε χρόνο και αφορούν τη δίωξη του 
αγριοκούνελου, λόγω υπερπληθυσμού στη Νήσο Λήμνο. 

4. Η εκγύμναση των κυνηγετικών σκύλων επιτρέπεται 
αποκλειστικά και μόνο στους περιορισμένους χώρους 
εκγύμνασης που καθορίζονται από τις δασικές αρχές 
και απαγορεύεται οπουδήποτε αλλού. 

5. Προς αποφυγή ατυχημάτων κατά τη διάρκεια κυνη¬ 
γίου αγριογούρουνου, λαγού, μπεκάτσας και ορτυκιού, 
οι κυνηγοί υποχρεούνται να φέρουν στον κορμό του 
σώματός τους ένδυμα φωσφορίζοντος χρώματος πορ¬ 
τοκαλί (αποκλειόμενης απλής λωρίδας), ορατό από κάθε 
οπτική πλευρά, προς αποφυγή ατυχημάτων. 

Από τις διατάξεις αυτής της απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2014 

Με εντολή Αναπληρωτή Υπουργού 
Ο Ειδικός Γραμματέας Δασών 
ΓΕΩΡΓΙΟΣ ΑΜΟΡΓΙΑΝΙΩΤΗΣ 

